# Приложение №2

ПРОЕКТ!

# ДОГОВОР

**№ …….…..…./…………..**

Днес, г. в гр.София между:

**„БДЖ - ТОВАРНИ ПРЕВОЗИ” ЕООД**, със седалище и адрес на управление: гр. София - 1080, Столична община, район "Средец", ул. “Иван Вазов” № 3, вписано в Търговския регистър при Агенцията по вписванията с ЕИК: 175403856, представлявано от управителя инж. Любомир Симеонов Илиев, наричано по-долу за краткост

# „ВЪЗЛОЖИТЕЛ”

и

........................................., със седалище и адрес на управление:

......................................................................................................................, вписано в Търговския

регистър при Агенция по вписванията с ЕИК : .........................., представлявано от

.................................................................., наричан по-нататък за краткост **„ИЗПЪЛНИТЕЛ”,**

# на основание чл. 194, ал. 1 от Закона за обществени поръчки, /ЗОП/, след проведена обществена поръчка при условията и по реда на Глава двадесет и шеста от ЗОП, чрез събиране на оферти с обява и въз основа на утвърден, от Управителя на „БДЖ–Товарни превози” ЕООД, Протокол от 2018г.

**от работата на комисията, назначена със заповед № …..…/… 2018г. на Управителя на**

**„БДЖ–Товарни превози” ЕООД, за разглеждане, оценка и класиране на офертите, се сключи настоящият договор за изпълнение на обществената поръчка, при следните условия:**

**І. ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши **„Доставка на бои, лакове, грундове и разредители за ремонт на планираните вагони и локомотиви за 2018 г."**, съгласно „Техническа спецификация за доставка на бои, лакове, грундове и разредители за ремонт на подвижен жп състав, собственост на „БДЖ – Товарни превози” ЕООД- Приложение 1.

# ІІ. СРОК И МЯСТО НА ДОСТАВКА

**Чл.2.(1)** Настоящият договор влиза в сила от датата на подписването му от страните.

**(2)** Доставката на бои, лакове, грундове и разредители за ремонт на планираните вагони и локомотиви за 2018 г. се осъществява като:

- предназначените продукти за локомотиви се доставят на една партида до 30 ( тридесет) дни от сключване на договора.

- предназначените продукти за товарни вагони се доставят на две партиди по равни количества, както следва:

І партида – до 30 ( тридесет) дни от сключване на договора;

ІІ партида – до 60 (шестдесет) дни от сключване на договора.

**Чл.3** Предаването и приемането на бои, лакове, грундове и разредители се извършва в складове на ВЪЗЛОЖИТЕЛЯ:

**за вагони:**

ЦРЕТСВ Подуяне – гр. София, ул. „Майчина слава” № 2;

ВР Цех Пловдив – гр. Пловдив, ул. „Найчо Цанов” № 42А;

ВР Цех Горна Оряховица разпределителна – гр. Горна Оряховица, гара Горна Оряховица разпределителна.

**за локомотиви:**

Локомотивно депо Русе – гр. Русе, ул. „Тутракан” № 2,

и се удостоверява с подписан от оправомощени представители на двете страни приемо-предавателен протокол, в който се описва тип на доставените продукти по наименование, дадено от производител, количество и придружаващите ги документи, посочени в ал.5.

**Чл.4 (1)** На предаване и приемане подлежат само бои, лакове, грундове и разредители, които са в съответствие по вид и количество на договореното и са придружени с посочените документи както следва:

* сертификат за качество на съответния продукт (анализно свидетелство), издаден от производителя, който съдържа:

• наименование на фирмата производител;

• наименование на продукта;

• качествени показатели; норми (изисквания по стандартизационен документ); резултати от анализа;

• дата на производство и гаранционен срок;

• подпис на анализатора и подпис на ръководителя на лаборатория.

- декларация за съответствие на доставените продукти с техническата спецификация на Възложителя и изискванията на нормативната уредба за безвредност и екологичност.

**(2)** За дата на доставка се счита датата на подписване на приемо-предавателен протокол от оправомощени представители на двете страни.

# ІII. ЦЕНИ И УСЛОВИЯ НА ПЛАЩАНЕ

**Чл.5.(1)** ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цена за доставката съгласно своето Ценово предложение – Приложение №3, неразделна част от този договор.

**(2)** Цената е DDP съгласно INCOTERMS 2011 и включва опаковка, маркировка, транспорт, застраховки и мито, като същата не подлежи на промяна по време на изпълнение на договора.

**(3)** Общата стойност на договора възлиза на ………../…………/ лева без ДДС.

**Чл.6.(1)** Плащането се извършва по банков път в лева, в срок до 30 /тридесет/ дни след доставката на бои, лакове, грундове и разредители и предоставяне на необходимите документи за извършване на плащане, а именно:

- оригинална фактура, издадена на името на ”БДЖ – Товарни превози” ЕООД, с адрес е гр. София - 1080, ул. “Иван Вазов” № 3 с МОЛ – инж. Любомир Илиев – Управител, съдържаща номер и предмет на договора за доставка.

- двустранно подписан приемо-предавателен протокол, изготвен в съответствие с клаузите на настоящия договор и посочените в чл.4,ал.1 документи при доставка.

На плащане подлежат само приетите от ВЪЗЛОЖИТЕЛЯ количества бои, лакове, грундове и разредители .

**(2)** Плащането ще се извърши от ВЪЗЛОЖИТЕЛЯ по банков път по сметката на ИЗПЪЛНИТЕЛЯ в банка .............., клон............, IBAN: ……………, BIC :………, титуляр:…….

**(3)** Адресът, на който трябва да се предоставят документите за извършване на плащането: гр. София - 1080, ул. “Иван Вазов” № 3, ”БДЖ – Товарни превози” ЕООД, отдел „Ремонт на локомотиви”.

**ІV. КАЧЕСТВО, ГАРАНЦИИ И РЕКЛАМАЦИИ**

**Чл. 7. (1)** Доставените бои, лакове, грундове и разредители трябва да съответстват по предназначение, технически параметри и качество на „Техническа спецификация за доставка на бои, лакове, грундове и разредители за ремонт на подвижен жп състав, собственост на „БДЖ – Товарни превози” ЕООД- Приложение № 1

**(2)** Доставенитебои, лакове, грундове и разредители се придружават от сертификати за качество на български език.

**(3)** Бои, лакове, грундове и разредители се доставят опаковани в стандартна опаковка на завода производител, обичайна за този вид стока, гарантираща правилното им съхранение, изключваща евентуални повреди при транспортирането. Всяка опаковка да се обозначава с етикет с фирмената марка на производителя и описание на стоката с посочени означения.

**(4)** Срока на годност на боите, лаковете, грундовете и разредителите е 24(двадесет и четири) месеца от датата на производство, и ………… месеца от датата на доставка, (не по-малък от 18 (осемнадесет) месеца) съгласно Техническото предложение на Изпълнителя – Приложение № 3.

**(5)** Рекламации във връзка с количеството на изделията се правят в момента на получаването им и се удостоверяват с констативен протокол, подписан от оправомощени представители на страните.

**(6)** В гаранционния срок, ВЪЗЛОЖИТЕЛЯТима право да предявява рекламации, свързани с качеството, както и за скрити дефекти, и отклонения от изискванията на ВЪЗЛОЖИТЕЛЯ.

**(7)** Рекламациите по ал.6 се правят с двустранно подписан констативен протокол между оправомощени представители на двете страни не по-късно на 1 /един/ месец след изтичане на гаранционния срок, съгласно чл.5, ал.4, раздел IV от настоящия договор, при условие, че са констатирани в рамките на гаранционния срок.

**(8)** За разглеждането и съставянето на протоколите по ал.5 и ал.7, Изпълнителят е длъжен да се яви до 3 /три/ работни дни от писменото му уведомяване. В случай на неявяване или непостигане на споразумение, рекламацията се удостоверява от независима организация за контрол.

**(9)** Боите, лаковете, грундовете и разредителите, които са предмет на рекламация от страна на ВЪЗЛОЖИТЕЛЯ се подменят с качествени такива в срок до 5 /пет/ работни дни от датата на предявяване на рекламацията, за сметка на Изпълнителя.

**(10)** В случай на неизпълнение на задълженията по ал.9 некачествените бои, лакове, грундове и разредители се считат за недоставени и ИЗПЪЛНИТЕЛЯТ дължи възстановяване на стойността на същите, ведно с предвидените в чл.12 от настоящия договор санкции.

**(11)** За подменените при условията на рекламация бои, лакове, грундове и разредители започва да тече нов гаранционен срок, равен на договорения по ал.4 от настоящия договор.

# V. ГАРАНЦИЯ ЗА ИЗПЪЛНЕНИЕ НА ДОГОВОРА

**Чл.8.(1)**. Гаранцията за изпълнение предмета на настоящата обществената поръчка е в размер на ................. лева, която представлява 5 % от общата стойност на договора, с която ИЗПЪЛНИТЕЛЯТ обезпечава изпълнението на задълженията си по този договор за период до един месец след изпълнението на договора.

**(2)** Гаранцията се представя в една от следните форми:

1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължението си по договора за възлагане на обществената поръчка;

2.парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF;

3.застраховка, която обезпечава изпълнението чрез покритие на отговорността на изпълнителя, със срок на валидност един месец след изтичане на срока на договора. Не се допуска отложено или разсрочено плащане на застрахователната сума по застрахователния договор.

**(3)** Разходите по обслужване на гаранцията за изпълнение на договора се поемат от ИЗПЪЛНИТЕЛЯ**.**

**(4)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ по договора, включително размера на начислените неустойки и обезщетения.

**(5)** При разваляне на договора от страна на ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, ВЪЗЛОЖИТЕЛЯТ усвоява сумата от гаранцията за изпълнение изцяло, като обезщетение за разваляне на договора.

**(6)** Когато гаранцията за изпълнение е учредена под формата на банкова гаранция или застраховка цялата или част от нея се усвоява чрез декларация до съответната банка или застраховател, че ИЗПЪЛНИТЕЛЯТ е в неизпълнение на договора, без да е необходимо посочване на конкретни обстоятелства или представяне на доказателства.

**(7)** В случай, че Банката, издала гаранцията за изпълнение на договора, се обяви в несъстоятелност или изпадане в неплатежоспособност/свръхзадлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в тридневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯ се задължава да предостави, в срок от 5 работни дни от направеното искане, съответната заместваща гаранция от друга банкова институция.

**Чл.9.(1)** ВЪЗЛОЖИТЕЛЯТ освобождава гаранцията за изпълнение в срок до един месец след прекратяването на договора, приключване на изпълнението на договора и окончателно приемане на доставката в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 4, ал. 2 от този договор;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

# VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл.10.(1)** ВЪЗЛОЖИТЕЛЯТ има право да изисква от ИЗПЪЛНИТЕЛЯ да изпълни качествено и в срок предмета на договора.

**(2)** ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители

**(3)** ВЪЗЛОЖИТЕЛЯТ има задължение да заплати на ИЗПЪЛНИТЕЛЯ само приетата доставка на бои, лакове, грундове и разредители.

# VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 11. (1)** ИЗПЪЛНИТЕЛЯТ има право да получи уговорената цена по чл.5, ал.3 при условията и в срока, посочени в настоящия договор.

**(2)** ИЗПЪЛНИТЕЛЯТ се задължава да достави бои, лакове, грундове и разредители в съответствие с „Техническа спецификация за доставка на бои, лакове, грундове и разредители за ремонт на подвижен жп състав, собственост на „БДЖ – Товарни превози” ЕООД– Приложение 1 и съгласно Техническото си предложение Приложение №2, неразделни части от този договор.

**(3)** ИЗПЪЛНИТЕЛЯТсе задължава да извърши доставката качествено и с необходимата грижа, при условията на този договор.

# 

# VIII. САНКЦИИ

**Чл.12.** При неизпълнение на което и да е от договорните задължения, включително закъснение на доставките, ИЗПЪЛНИТЕЛЯТ дължи неустойка в размер на 0,2% на ден, но не повече от 10% от стойността на неизпълнението или произлезлите от това щети, вреди и пропуснати ползи.

**Чл.13.** ВЪЗЛОЖИТЕЛЯТ има право да приспада начислената по предходната клауза неустойка от гаранцията за изпълнение на договора или от всяко плащане, дължимо на ИЗПЪЛНИТЕЛЯ по този договор.

# 

# IХ.СЪОБЩЕНИЯ

**Чл.14.** Всички съобщения между страните, свързани с изпълнението на настоящия договор са валидни, ако са направени в писмена форма и са подписани от оправомощени представители на ВЪЗЛОЖИТЕЛЯ и ИЗПЪЛНИТЕЛЯ**.**

**Чл.15.** За дата на съобщението се смята:

датата на предаването – при предаване на ръка на съобщението;

датата, посочена на обратната разписка – при изпращане по пощата;

датата на приемането – при изпращане по факс.

**Чл.16.** За валидни адреси за приемане на съобщения, свързани с изпълнението на настоящият договор и предаване на документи се смятат:

# ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

гр. София – 1080 ........................................

ул. „Иван Вазов” № 3 ........................................

„БДЖ - Товарни превози” ЕООД .......................................

Отдел „Ремонт на локомотиви” ………………………….

Лице за контакти: ……………….. ………………………….

Тел.: ……………………………… …………………………

**Чл.17.** При промяна на адреса съответната страна е длъжна да уведоми другата в тридневен срок от промяната. В случай, че някоя от страните не е изпълнила това свое задължение, всички съобщения, изпратени до последният й валиден по договора адрес се считат за надлежно връчени.

# 

# Х. ПРЕКРАТЯВАНЕ НА ДОГОВОРА

**Чл.18. (1)** Настоящият договор се прекратява:

* с изпълнение на неговия предмет;
* по взаимно съгласие на страните, изразено в писмен вид;
* при изтичане на срока на изпълнение на договора;
* по реда на чл. 118 от ЗОП.

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

* забави изпълнението на някое от задълженията с повече от 5 (пет) работни дни;
* не изпълни някое от задълженията си по договора;
* използва подизпълнител, без да е декларирал това в офертата си или използва подизпълнител, който не е посочил в офертата си;
* бъде обявен в несъстоятелност или когато е в производство по несъстоятелност, или ликвидация.

**(3)** ВЪЗЛОЖИТЕЛЯТ може да прекрати договора с двуседмично предизвестие, без дължими неустойки и обезщетения и без необходимост от допълнителна обосновка.

# 

# XІ. ДОПЪЛНИТЕЛНИ РАЗПОРЕДБИ

**Чл.19.(1)** В случай, че ИЗПЪЛНИТЕЛЯТ е обявил в офертата си ползване на подизпълнител/ли, то следва да сключи договор/договори за подизпълнение с посочените в офертата му подизпълнител/и в срок от 5 /пет/ дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3 /три/ дневен срок от сключване на договор с подизпълнителя/ите.

**(2)** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**(3)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на предходната алинея.

# 

# XІІ. ЗАКЛЮЧИТЕЛНИ РАЗПОРЕДБИ

**Чл.20.** Страните по настоящия договор ще решават споровете, възникнали относно неговото изпълнение, по взаимно съгласие, а когато това се окаже невъзможно – по съдебен ред.

**Чл.21.** Изменение на сключен договор за обществена поръчка се допуска по изключение, при условията на чл. 116 от ЗОП.

**Чл.22.** За всички неуредени в настоящия договор въпроси се прилага действащото законодателство на Република България.

**Чл.23**. Настоящият договор се състои от 7 /седем/ страници и се състави, подписа и подпечата в два еднообразни екземпляра, по един за всяка от страните.

При съставянето на настоящия договор се представиха следните документи:

1. банкова/парична гаранция/застраховка;
2. документи по чл. 58, ал. 1, т. 1 - 2 от ЗОП;

**Приложения:**

1. „Техническа спецификация за доставка на бои, лакове, грундове и разредители за ремонт на подвижен жп състав, собственост на „БДЖ – Товарни превози” ЕООД- Приложение 1;
2. Копие на Техническо предложение на участника, определен за изпълнител – Приложение № 2;
3. Копие на ценово предложение на участника, определен за изпълнител – Приложение № 3;

# ВЪЗЛОЖИТЕЛ: ИЗПЪЛНИТЕЛ:

**Любомир Симеонов Илиев**

*Управител на „БДЖ – Товарни превози” ЕООД*

**Съгласувано с:**

...................................Ваня Флорова

*Главен юрисконсут*

......................................Екатерина Савова

*Директор „Финанси и администрация"*

………………….......инж. Ангел Калинов

*и.д.Директор на дирекция „Ремонт на локомотиви и товарни вагони”*

...................................инж.Десислава Христова

*и.д.Ръководител отдел „ОПП”*

**Изготвил:**

...................................... Даниела Дойкова

*Гл.експерт „ОПП”*